Man soek ná ‘seksdaad’ met vierjarigeDie polisie in Noordwes is op soek na ŉ 35-jarige man wat glo ŉ vierjarige meisie seksueel aangerand het. Kapt. Paul Ramaloko, woordvoerder van die polisie, het gesê die voorval het glo Woensdag naby Sun City naby Rustenburg plaasgevind. “Daar word beweer die man het na die slagoffer se huis gegaan en haar gaan oplaai. Hy het haar glo in ŉ stadium opgetel en sy vinger in haar privaatdele ingedruk,” het Ramaloko gesê. “Die meisie se tannie het glo uitgevind wat gebeur het en die polisie ingelig. Die polisie het na die verdagte begin soek maar kon hom nie opspoor nie.” Volgens Ramaloko gaan die soektog na die verdagte voort.